Diari Oficial de la Generalitat Valenciana


Sumari del DOGV 9808, del 13-03-2024 (2024/2103)

RESOLUCIÓ de 5 de març de 2024, de la Conselleria de Sanitat, per la qual s'ordena la publicació de la part dispositiva de la Sentència de la Sala Contenciosa Administrativa del Tribunal Superior de Justícia de la Comunitat Valenciana, en recurs de cassació autonòmica CAT número 1/000260/2023-B, de data 28 de novembre de 2023.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9808

Data del DOGV
:   13-03-2024

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2024/2103


Data del document
:   05-03-2024

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * legislació
    * carrera professional
    * remuneració del treball
    * professió sanitària
    * qualificació del personal

RESOLUCIÓ de 5 de març de 2024, de la Conselleria de Sanitat, per la qual s'ordena la publicació de la part dispositiva de la Sentència de la Sala Contenciosa Administrativa del Tribunal Superior de Justícia de la Comunitat Valenciana, en recurs de cassació autonòmica CAT número 1/000260/2023-B, de data 28 de novembre de 2023. [2024/2103]  
Vista la Sentència CAT núm. 1/000260/2023-B, dictada per la Sala Contenciosa Administrativa del Tribunal Superior de Justícia de la Comunitat Valenciana, en data 28 de novembre de 2023, en recurs de cassació autonòmica.  
Vista la diligència d'ordenació del lletrat de l'Administració de justícia, en la qual requerix la publicació d'esta sentència en el Diari Oficial de la Generalitat Valenciana.  
Considerant els articles 17.2 de la Llei orgànica 6/1985, d'1 de juliol, del poder judicial, i 72.2, 103 i 104 de la Llei 29/1998, de 13 de juliol, reguladora de la jurisdicció contenciosa administrativa, que establixen l'obligatorietat del compliment de les sentències i altres resolucions fermes dictades pels tribunals de justícia.  
Considerant el que es disposa en la Llei 5/1983, de 30 de novembre, del Consell, i l'article 4 del Decret 135/2023, de 10 d'agost, pel qual s'aprova el Reglament orgànic i funcional de la Conselleria de Sanitat, es resol:  
  
Únic  
Ordenar la publicació en el Diari Oficial de la Generalitat Valenciana de la Sentència en recurs de cassació autonòmica CAT núm. 1/000260/2023-B, de data 28 de novembre de 2023, la decisió de la qual és la següent:  
1. Donem lloc al recurs de cassació identificat en el primer dels antecedents de fet d'esta resolució, i revoquem la Sentència número 51/2023, dictada pel Jutjat Contenciós Administratiu número 7 de València, en data 23 de febrer, en el procediment abreujat núm. 265/22.  
  
2. Fixem com a criteri interpretatiu aplicable el que diu l'article 10 del Decret núm. 81/2020 pel que fa a la data d'efectes econòmics, segons el qual s'aplica al personal estatutari interí que va efectuar la seua sol·licitud d'inclusió en la carrera professional després de la seua entrada en vigor, encara que el perfeccionament de dret s'haja produït durant la vigència del Decret 66/2006. La data d'efectes econòmics en estos casos serà la del compliment dels requisits si va formular la sol·licitud dins del termini dels tres mesos següents a l'entrada en vigor del Decret 81/2020, o bé la data de la reclamació, si la sol·licitud la va formular una vegada transcorregut este termini.  
3. Desestimem el recurs contenciós administratiu interposat pel Pablo Isaac González Valls contra la Resolució de 17.03.2022, del gerent del Departament de València-La Fe de la Conselleria de Sanitat, per la qual es resol reconéixer a este el dret econòmic associat al grau 2 de carrera professional amb efectes econòmics de 8 de març de 2021, data de la seua sol·licitud.  
4. No efectuem especial pronunciament sobre les costes causades en el recurs de cassació.  
Esta resolució s'haurà de publicar en la pàgina web d'este Tribunal Superior de Justícia, en el Diari Oficial de la Generalitat Valenciana i comunicar-la al Jutjat Contenciós Administratiu número 7 de València.  
Esta sentència és ferma i en contra no es pot interposar cap recurs.  
  
València, 5 de març de 2024.- El conseller de Sanitat: Marciano Gómez Gómez.